  Туспуктэм: Наталия Сильвестрова Наталия Сильвестрова Удмуртиын кылем шутэтскон нуналъёсы тупатскем кезьыт куазь таяз ужан арняе но, 9-13 коньывуонэ, возиськоз. Зор-кот усёз, но лымы шобрет музъем вылын уз кылды на. Со сярысь улосвыл Гидрометцентрлэн пресс-службаез ивортӥз. 9-12 коньывуонэ интыен ӧжыт но золгес зороз, кот лымы усёз. Уйин -2…+3 градусозь кезьыт кариськоз, нуназе температура +2…+7 градуслэсь вылӥе уз ӝутскы. Удмуртарняе, 13-тӥ коньывуонэ, уйин кема дыр ӵоже зор, элькунлэн тросаз ёросъёсаз нуназе но зор усёз. Уйин +1…+6, нуназе +4…+9 градус луоз. Арня пумын тӧло кариськоз, тӧл секундскын 12-17 метрозь кужмояса пельтоз. Нырысь-валысь чакланъёсъя, тӧло куазь шутэтскон нуналъёсы но возиськоз, зоръёс кӧня ке кулэсмозы, температура шӧдскымон уз воштӥськы. Тегъёс: Удмуртия куазь Гидрометцентр  